DA Den Europæiske Unions Tidende C 129/15

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2011/C 129/10

Denne offentliggørelse giver ret til at gøre indsigelse mod ansøgningen om ændring, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»DAUNO«

EF-Nr.: IT-PDO-0117-1517-31.07.2003

BGB ( ) BOB ( X )

1. Afsnit i varespecifikationen, som berøres af ændringen:

—  Produktets betegnelse —  Beskrivelse af produktet —  Geografisk område — Bevis for oprindelse — Produktionsmetode —  Tilknytning — Mærkning — Krav i nationale bestemmelser —  Andet (angives nærmere)

2. Type ændring(er):

—  Ændring af enhedsdokument eller resuméark — Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Bevis for oprindelse:

Varespecifikationen og resuméet er blevet tilpasset bestemmelserne i forordning (EF) nr. 1898/2006 ved at tilføje den procedure, som virksomhederne skal følge for at etablere oprindelsesbeviset(erne).

3.2. Fremstillingsmetode:

Indførelse af moderne metoder til høst af oliven, der anvendes til fremstilling af ekstra jomfruolie med beskyttet oprindelsesbetegnelse, direkte fra planten med hjælpemidler, der er skånsomme over for frugterne, og som er sammenlignelige med en manuel plukning direkte fra planten. Olivendyrkere anvender sjældent, som regel kun når det drejer sig om familier, manuel olivenplukning, men derimod plukning direkte fra planten med maskiner, der sikrer samme kvalitative standard med langt færre omkostninger.

Fjernelse af forpligtelsen til at foretage presningen inden for de forskellige delområder, men stadig inden for det område, der er afgrænset i varespecifikationen. De nye gældende regler for teknologiske forarbejdninger og innovationer har medført en reduktion i antallet af olivenmøller og gjort det nødvendigt at fjerne begrænsningen for at foretage presning inden for de enkelte delområder. Muligheden for at presse oliven til fremstilling af »Dauno« med beskyttet oprindelsesbetegnelse er således udvidet til at omfatte hele Foggia-provinsens område.

3.3. Mærkning:

Produktionsåret for olivenerne og emballeringspartiet skal være anført på mærkningen. Det er kun tilladt at angive navnet på virksomheden, godset, ejendommen og deres territoriale beliggenhed, hvis produktet udelukkende er fremstillet af oliven fra virksomhedens egne olivenlunde. De ønskede ændringer imødekommer behovet for bedre forbrugeroplysning.

3.4. Krav i de nationale bestemmelser:

Betingelserne i lov nr. 169 af 15. februar 1992»Disciplina per il riconoscimento della denominazione di origine controllata degli oli di oliva vergini ed extravergini« (Bestemmelser for anerkendelse af den beskyttede oprindelsesbetegnelse for jomfruolie og ekstra jomfruolie) og i ministerdekretet nr. 573/93 udgår.

RESUMÉ

RÅDETS FORORDNING (EF) Nr. 510/2006

»DAUNO«

EF-Nr.: IT-PDO-0117-1517-31.07.2003

BOB ( X ) BGB ( )

Dette resumé indeholder hovedelementerne af varespecifikationen til information.

1. Medlemsstatens ansvarelige myndighed:

Navn: Ministero delle Politiche Agricole Alimentari e Forestali Adresse: Via XX Settembre 20 00187 Roma RM ITALIA Tlf. +39 0646655104 Fax +39 0646655306 E-mail: saco7@politicheagricole.gov.it

2. Forening:

Navn: «Daunia Verde» — Consorzio di tutela della denominazione di origine protetta olio extravergine di oliva «Dauno» Adresse: Via Dante 27 71100 Foggia FG ITALIA Tlf. +39 0881707742 Fax +39 0881707742 E-mail: dauniaverde@tin.it Sammensætning: Producent/forarbejdningsvirksomhed ( X ) Andet ( )

3. Produkttype:

Kategori 1.5. Fedtstoffer (smør, margarine, olier, m.m.)

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn:

»Dauno«

4.2. Beskrivelse:

Ekstra jomfruolie »Dauno« skal ved afsætningen have følgende kemiske og organoleptiske egenskaber:

— maksimalt syreindhold 0,6 %

— peroxidtal ≤ 12 milliækvivalenter O2 pr. kg

— polyfenoler i alt ≥ 100 ppm;

— grøn til gullig farve

— frugtagtig duft

— frugtholdig smag, evt. med en lettere skarp eller bitter antydning.

De anførte værdier varierer, men forbliver inden for mere restriktive grænser for hver af de tilladte geografiske betegnelser.

De øvrige fysisk-kemiske parametre er i overensstemmelse med EU-reglerne.

4.3. Geografisk område:

Produktionsområdet for olivenolien »Dauno« ligger i Foggia-provinsen.

4.4. Bevis for oprindelse:

I hver fase af produktionsprocessen skal de involverede (olivendyrkeren, oliemøllen og olieemballeringsvirksomheden) foretage en række kontrolaktiviteter for at efterprøve produktets sporbarhed. Det drejer sig om følgende: olivendyrkeren skal ved levering til oliemøllen bekræfte, at varespecifikationens dyrkningsbetingelser er overholdt, angive de høstede mængder og høstdatoerne og overdrage olivenerne til oliemøller, der er opført i BOB-registre; beviset herfor kan være transportdokumenter el. lign. Den modtagende oliemølle skal efterprøve produktets herkomst, en korrekt identifikation af olivenerne og overholdelse af høstdatoer og om oplysningerne på transportdokumenterne eller tilsvarende er korrekte og fuldstændige, og oliemøllen skal sørge for at lagre produktet på hertilegnede steder, alt efter tilhørsforholdet til delområdet. Under formalingen registreres oplysningerne vedrørende formalingen, der påviser oliepartiets sporbarhed i partiet af formalede oliven. Olien herfra identificeres og adskilles efter de pågældende delområder og olivensorter, der er anført i varespecifikationen. Til slut lagres olien i hertil egnede tanke, der identificeres med påskriften: »olio dop dauno + olivensorten, geografisk betegnelse«. Alle oplysninger om forpresning, olivensort, geografisk betegnelse, oliemængde osv. registreres af oliemøllen i den pågældende dokumentation, der omhyggeligt opbevares. Emballeringsvirksomheden efterprøver ved modtagelsen, at det olieparti, der skal blive til »Dauno« med beskyttet oprindelsesbetegnelse, virkelig er opnået fra oliven fra de olivendyrkere, der er opført i BOB-registret, og forpresset af oliemøller opført i BOB-registret samt ledsaget af dokumentation for sporbarhed (transportdokumenter og relevante registreringsbeviser for oliepartiets oplagring og håndtering), og den sørger for at registrere oplysningerne vedrørende emballering, der bevidner oliepartiets sporbarhed.

4.5. Produktionsmetode:

Ekstra jomfruolie »Dauno« fremstilles af sunde oliven, der er høstet inden den 30. januar. Olivenproduktionen i olivenlunde med én enkelt sort må ikke overstige 10 000 kg pr. ha, og olieudbyttet må maksimalt være på 25 %. Ved udvindingen af olivenolien må der kun anvendes mekaniske og fysiske forarbejdningsmetoder, der sikrer, at olivenfrugtens særlige egenskaber i størst muligt omfang bevares.

4.6. Tilknytning:

Olivendyrkning i Foggia-provinsen går med sikkerhed meget langt tilbage i tiden. Et vidnesbyrd herom er nogle ruiner, der ligner en »trapetum« fra romertiden, der er bevaret i kløften ved Santa Maria di Pulsano-klosteret, på Monte S. Angelo (Gargano) i en dal, der går ned til Manfredonia-bugten, og som er kendt under betegnelsen »Valle del Campanile« (»klokketårnsdalen«). I det 18. århundrede blev der på Monte S. Angelo udstedt regler for oplagring af og handel med olivenolie forsynet med pavesegl. I århundredernes løb har oliven i dette område fået stor udbredelse og udviklet sig så kraftigt, at den spiller en afgørende rolle for områdets økonomi.

Daunia er det ældgamle geografiske navn for det pågældende område i Foggia-provinsen. »I Dauni« var rent faktisk betegnelsen for de tidligere indbyggere i området. Olivendyrkning er en af de vigtigste produktionsgrene i det pågældende område. Den olivendyrkning, der startede i Gargano, spredte sig til resten af provinsen. Den største udbredelse fandt sted i det 17. århundrede, da allerede tusindvis af hektarer var helliget specialiserede afgrøder. Handlen med olie var meget omfattende, særlig via søvejen. Mod slutningen af det 18. århundrede og i hele det 19. århundrede bredte olivendyrkning sig hurtigt til alle områder af Daunia. Spredningen af olivendyrkningen i Foggia-provinsen har, i betragtning af de særlige områdeforhold, ført til dannelsen af individuelle geografiske produktioner, der — selv med anvendelse af samme produktionsmodel — fremhæver de forskellige kvalitative egenskaber, der dels kan tilskrives de forskellige procentvise sammensætninger af olivensorter, der indgår i fremstillingen af »Dauno«-olien, dels de fire dyrkningsområders særlige landskabsmæssige forhold, der optræder i varespecifikationen. Der er tale om: »Dauno Alto Tavoliere«, »Dauno Basso Tavoliere«, »Dauno Gargano« og »Dauno Sub-Appennino«. Opførelse af disse navne i hovedbetegnelsen har navnlig til formål at præcisere og bevare »Dauno«-olivenolieproduktionens geografiske kendetegn ved de forskellige produktionsområder i Foggia-provinsen, der i tidernes løb har fået stor landskabsmæssig værdi og blevet vigtige for turismen.

4.7. Kontrolorgan:

Navn: Camera di Commercio Industria, Agricoltura e Artigianato di Foggia Adresse: Via Dante 27 71100 Foggia FG ITALIA Tlf. +39 0881797279 Fax +39 0881726046 E-mail: eufrasia.spagnoli@fg.camcom.it

4.8. Mærkning:

Geografiske betegnelser skal på mærkningen stå med mindre bogstaver end den beskyttede oprindelsesbetegnelse »Dauno« ledsaget af et af følgende yderligere geografiske navne: »Dauno Alto Tavoliere«, »Dauno Basso Tavoliere«, »Dauno Gargano« og »Dauno Sub-Appennino«.

Det er tilladt at anføre navnet på virksomheden, godset, ejendommen og deres territoriale beliggenhed, hvis produktet udelukkende er fremstillet af oliven høstet i olivenlunde på den pågældende bedrift; det skal i givet fald angives med halvt så store bogstaver som dem, der angiver den beskyttede oprindelsesbetegnelse.

(1) EUT L 93 af 31.3.2006, s. 12.